Diari Oficial de la Generalitat Valenciana


Sumari del DOGV 8393, del 28-09-2018 (2018/8810)

RESOLUCIÓ de 18 de juliol de 2018, de la Conselleria d'Hisenda i Model Econòmic, per la qual s'autoritza una generació de crèdit en el pressupost de la Vicepresidència i Conselleria d'Igualtat i Polítiques Inclusives, programa 313.30, Infància i adolescència, per fons finalistes no previstos de l'Administració de l'Estat per a projectes socials de suport a la família i la infància, per un import de 800.000 euros. Expedient número 16.012/18-045.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8393

Data del DOGV
:   28-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8810


Data del document
:   18-07-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 18 de juliol de 2018, de la Conselleria d'Hisenda i Model Econòmic, per la qual s'autoritza una generació de crèdit en el pressupost de la Vicepresidència i Conselleria d'Igualtat i Polítiques Inclusives, programa 313.30, Infància i adolescència, per fons finalistes no previstos de l'Administració de l'Estat per a projectes socials de suport a la família i la infància, per un import de 800.000 euros. Expedient número 16.012/18-045. [2018/8810]  
  
  
Durant 2017, el Consell Territorial de Serveis Socials i del Sistema per a l'Autonomia i l'Atenció a la Dependència va acordar els criteris de distribució territorial i la distribució resultant, dels crèdits per a la realització de programes socials per a l'exercici 2017, en reunió de 26 d'abril per l'import corresponent a la pròrroga del pressupost 2016 i en la reunió de 19 d'octubre de la diferència entre el consignat en els pressupostos 2017 ja aprovats respecte al crèdit prorrogat de 2016, ambdues distribucions es van aprovar i van formalitzar posteriorment pel Consell de Ministres en dates 23 de juny i 27 d'octubre, respectivament, els imports assignats a la Comunitat Valenciana per als diferents programes són els següents:  
  
Programa d'actuació Pròrroga Diferència pressupost 2017 Total  
Prestacions bàsiques serveis socials pla concertat 2.708.582,55 1.232.805,45 3.941.388,00  
Inserció poble gitano 44.008,34 0,00 44.008,34  
Despeses de gestió de subvencions 0,7 % IRPF 45.033,00 45.033,00  
Protecció a la família i atenció a la pobresa infantil 4.442.826,00 1.107.000,00 5.549.826,00  
Situacions de vulnerabilitat social 3.922.826,63 506.465,00 4.724.826,00  
Suport a la conciliació familiar i laboral 20.000,00 5.000,00 25.000,00  
Intervencions de suport   
familiar 500.000,54 940.706,60 760.560,00  
Total 7.195.416,89 2.384.838,45 9.580.255,34  
  
  
Pel que fa al programa social de protecció a la família i atenció a la pobresa infantil, les dues primeres línies d'actuació relatives a les situacions de vulnerabilitat social i de suport a la conciliació familiar i laboral s'executen a través del programa 313.50, Inclusió social, i la relativa a intervencions de suport familiar a través dels punts de trobada familiar, a càrrec del programa 313.30, Infància i adolescència. La Vicepresidència i la Conselleria d'Igualtat i Polítiques Inclusives, considerant el ja s'ha pressupostat i executat a càrrec del pressupost 2017, i per no haver-se inclòs en el pressupost per a 2018 una previsió d'ingressos per aquests conceptes, proposa generar un crèdit en el pressupost del programa 313.30, pels 800.000 euros corresponents a l'assignació 2017 per a intervencions de suport familiar.  
A aquest efecte i en virtut del que es disposa en l'article 50.b de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment del pressupost d'ingressos, en l'aplicació 401.08, Transferències corrents finalistes de l'Administració de l'Estat. Àrea de Treball i Serveis Socials, per un import de 800.000 euros.  
  
  
Segon  
S'autoritza una generació de crèdits en el pressupost de despeses, en l'aplicació 18.30.69.526.45.3 per import de 800.000 euros.  
Tercer  
Com a conseqüència de l'import generat pels fons assignats per al desenvolupament del programa de suport a la família i la infància, es modifica en la FP3 del programa 313.30 les dades relatives a l'aplicació d'ingrés 401.08, que queden establides en els termes següents:  
  
Codi ingrés Origen / Destinació del finançament Cap. Projecte Import  
401.08 Àrea de Treball i Serveis Socials 800.000,00  
 Suport a la família i a la infància. Intervencions de suport familiar. Punts de trobada 2 NA 800.000,00  
  
  
València, 18 de juliol de 2018.- El conseller d'Hisenda i Model Econòmic: Vicent Soler i Marco.